stanford-oval/wikipedia huggingface dataset:
ดุสิต เซ็นทรัล พาร์ค
การจัดสรรพื้นที่ > เซ็นทรัล พาร์ค ออฟฟิศเซส

อาคารสำนักงานเซ็นทรัล พาร์ค ออฟฟิศเซส เป็นอาคารทางทิศตะวันตกเฉียงเหนือของโครงการ ความสูง 43 ชั้น พื้นที่รวม 130,000 ตารางเมตร ออกแบบในโทนสีเงิน มีรูฟท็อปบาร์ที่ชั้นบนสุดของอาคาร และให้มุมมองโอบล้อมสวนลุมพินีทั้งหมด โดยมีผู้เช่าหลักเป็นกลุ่มบริษัทระดับเอลิสต์ของประเทศไทย รวมถึงตัวของเครือดุสิตธานีเองก็จะย้ายมาใช้อาคารนี้เป็นสำนักงานใหญ่แห่งใหม่ของบริษัทแทนอาคารจามจุรีสแควร์เดิมเช่นกัน ปัจจุบันได้ก่อสร้างโครงสร้างภายนอกของอาคารเสร็จเรียบร้อยแล้ว โดยมีพิธีเทปูนปิดโครงสร้างอาคาร (Topping-off ceremony) เมื่อวันที่ 3 กุมภาพันธ์ พ.ศ. 2568
การจัดสรรพื้นที่ > ศูนย์การค้าเซ็นทรัล พาร์ค

ศูนย์การค้าเซ็นทรัล พาร์ค เป็นอาคารส่วนฐานของโครงการ ความสูง 8 ชั้น (เหนือพื้นดิน 6 ชั้น และชั้นใต้ดิน 2 ชั้น) พื้นที่รวม 130,000 ตารางเมตร โดยเป็นศูนย์การค้าเรือธงแห่งที่ 3 ในเขตใจกลางกรุงเทพมหานครของกลุ่มเซ็นทรัล ต่อจากเซ็นทรัลเวิลด์ และเซ็นทรัล เอ็มบาสซี แต่มีความแตกต่างกับสองศูนย์การค้าข้างต้นที่จะเน้นร้านค้าซึ่งมีเอกลักษณ์เฉพาะตัว
โครงการเซ็นทรัล พาร์ค ประกอบด้วยห้างสรรพสินค้า ร้านค้า ร้านอาหาร โรงภาพยนตร์ และสวนสาธารณะพร้อมลานกีฬากลางแจ้ง ทั้งนี้ ชั้นใต้ดินจะเชื่อมกับโถงออกบัตรโดยสารสถานีสีลมของรถไฟฟ้ามหานคร สายเฉลิมรัชมงคล และเชื่อมต่อกับทางเดินลอยฟ้าไปรถไฟฟ้าบีทีเอส สายสีลม ที่สถานีศาลาแดง
การจัดสรรพื้นที่ > เดอะ เรสซิเดนเซส แอท ดุสิต เซ็นทรัล พาร์ค

อาคารที่พักอาศัย เดอะ เรสซิเดนเซส แอท ดุสิต เซ็นทรัล พาร์ค เป็นอาคารทางทิศตะวันตกเฉียงใต้ของโครงการ ความสูง 69 ชั้น พื้นที่ขนาด 50,500 ตารางเมตร ออกแบบในโทนสีนาก ประกอบด้วยที่พักอาศัยสองรูปแบบ ได้แก่ ดุสิต เรสซิเดนเซส จำนวน 160 ยูนิต และดุสิต พาร์คไซด์ จำนวน 246 ยูนิต โดยทุกห้องพักให้มุมมองโอบล้อมสวนลุมพินีและแม่น้ำเจ้าพระยา
ระเบียงภาพ

โรงแรมดุสิตธานีระหว่างการรื้อถอนในปี พ.ศ. 2563
ด้านนอกโครงการขณะก่อสร้างในปี พ.ศ. 2564
แหล่งข้อมูลอื่น

เว็บไซต์โครงการ
เว็บไซต์โครงการ (ดุสิต เรสซิเดนเซส)
เว็บไซต์โครงการ (ดุสิต พาร์คไซด์)
โรงแรมในเครือดุสิตธานี
โรงแรมดุสิตธานี กรุงเทพฯ
| ด ค กกลุ่มเซ็นทรัล |
| --- | --- |
ธุรกิจของบริษัท:  เซ็นทรัลพัฒนา เซ็นทรัลเวิลด์  ลาดพร้าว  โคราช  ภูเก็ต  นครปฐม  เวสต์เกต  วิลเลจ  เวสต์วิลล์  ดุสิต เซ็นทรัล พาร์ค  เซ็นทรัล เอ็มบาสซี  ดิ เอสพละนาด  แกรนด์ คาแนล แลนด์ เซ็นทรัลแกรนด์  เบย์วอเตอร์  สยามฟิวเจอร์ ดีเวลอปเมนท์ เมกาซิตี้ บางนา  เซ็นทรัล รีเทล คอร์ปอเรชั่น สรรพสินค้าเซ็นทรัล เซ็นทรัล ชิดลม  ห้างสรรพสินค้าโรบินสัน  ท็อปส์  รินาเชนเต  ซีโอแอล  โรงแรมเซ็นทรัลพลาซา 
ดูเพิ่ม:  รายชื่อศูนย์การค้าและห้างสรรพสินค้า  ตระกูลจิราธิวัฒน์ 
| ด ค กศูนย์การค้าของกลุ่มเซ็นทรัล |
| --- | --- |
เซ็นทรัลแบงค็อก:  เซ็นทรัลเวิลด์  เซ็นทรัล ชิดลม  เซ็นทรัล เอ็มบาสซี 
เซ็นทรัล ไลฟ์คอมเพล็กซ์  (กรุงเทพฯ และปริมณฑล):  ลาดพร้าว  รามอินทรา  ปิ่นเกล้า  พระราม 3  บางนา  พระราม 2  รัตนาธิเบศร์  แจ้งวัฒนะ  พระราม 9  ศาลายา  เวสต์เกต  อีสต์วิลล์  วิลเลจ  ดิ เอสพละนาด  เวสต์วิลล์  นครปฐม  ดุสิต เซ็นทรัล พาร์ค  เบย์วอเตอร์ 
เซ็นทรัล ไลฟ์คอมเพล็กซ์  (ภูมิภาค):  มารีนา  เชียงใหม่ แอร์พอร์ต  ภูเก็ต เฟสติวัล  พัทยา  อุดรธานี  ชลบุรี  ขอนแก่น  เชียงราย  พิษณุโลก  สุราษฎร์ธานี  ลำปาง  อุบลราชธานี  เชียงใหม่  หาดใหญ่  สมุย  ระยอง  นครศรีธรรมราช  โคราช  มหาชัย  ภูเก็ต ฟลอเรสต้า  อยุธยา  ศรีราชา  จันทบุรี  นครสวรรค์  กระบี่ 
โรบินสัน ไลฟ์สไตล์  (กรุงเทพฯ และปริมณฑล):  สมุทรปราการ  ศรีสมาน  ลาดกระบัง  ราชพฤกษ์ 
โรบินสัน ไลฟ์สไตล์  (ภูมิภาค):  นครศรีธรรมราช  ราชบุรี  จันทบุรี  ตรัง  สุพรรณบุรี  กาญจนบุรี  สกลนคร  สระบุรี  สุรินทร์  ฉะเชิงเทรา  ร้อยเอ็ด  ปราจีนบุรี  มุกดาหาร  บุรีรัมย์  แม่สอด  ลพบุรี  เพชรบุรี  กำแพงเพชร  ชลบุรี-อมตะนคร  ชัยภูมิ  บ่อวิน  บ้านฉาง  ถลาง  ฉลอง  หนองคาย  นครพนม  อุดรธานี 
ท็อปส์ พลาซา:  พิจิตร  พะเยา  สิงห์บุรี  เมืองพล 
ศูนย์การค้า:  ไชน่าเวิลด์  แพลทฟอร์ม วงเวียนใหญ่  หัวหมาก เซ็นเตอร์  มาร์เก็ต เพลส วงศ์สว่าง  ปอร้โต เดอ ภูเก็ต  เซ็นทรัล เมกาบางนา 
ต่างประเทศ:  ลา รินาเชนเต  อิลลัม  คาเดเว  โอเบอร์โพลลิงเกอร์  อัลสแตร์เฮาส์  เซ็นทรัล ไอ-ซิตี้ 
ตัวเอียง = กำลังก่อสร้าง
| ด ค กตึกระฟ้าในกรุงเทพมหานคร |
| --- | --- | --- |
| ฝั่งพระนคร |  ตึกใบหยก 2  สเตท ทาวเวอร์  โรงแรมเซ็นทารา แกรนด์ และบางกอก คอนเวนชัน เซ็นเตอร์ แอท เซ็นทรัลเวิลด์  เดอะเม็ท  เอ็มไพร์ทาวเวอร์  จิวเวอร์รี่ เทรด เซ็นเตอร์  เดอะ พาโน  ไชน่า รีซอร์สเซส ทาวเวอร์  มิลเลนเนียม เรสซิเดนซ์  เซ็นทรัลเวิลด์ ออฟฟิสเศส  แกรนด์ เซ็นเตอร์ พอยท์ ราชดำริ  อับดุลราฮิม เพลส  สาทรสแควร์  เทอร์มินอล 21 อโศก  จัตุรัสจามจุรี  ตึกช้าง  โรงแรมแมนดาริน โอเรียนเต็ล กรุงเทพ  อมันตา ลุมพินี  เอ็ม สีลม  คิง เพาเวอร์ มหานคร  โฟร์ซีซันส์ ไพรเวท เรสซิเด้นซ์ กรุงเทพฯ  วันซิตี้เซ็นเตอร์  วัน แบงค็อก ทาวเวอร์  เดอะ เรสซิเดนเซส แอท ดุสิต เซ็นทรัล พาร์ค  |  |
| ฝั่งธนบุรี |  เดอะ ริเวอร์ ทาวเวอร์ เอ  สินสาธร ทาวเวอร์  โรงแรมเพนนินซูล่า  ไอคอนสยาม  ธนาคารกสิกรไทย สำนักถนนราษฎร์บูรณะ  |  |
| ดูเพิ่ม |  รายชื่ออาคารที่สูงที่สุดในประเทศไทย  รายชื่อตึกที่สูงที่สุดในโลก  รายชื่อตึกที่ใหญ่ที่สุดในโลก  รายชื่อเมืองที่มีตึกระฟ้ามากที่สุดในโลก  |  |
 ตัวเอียง หมายถึงตึกระฟ้าที่อยู่ในระหว่างก่อสร้างหรือระหว่างการเตรียมการก่อสร้าง 
โรงแรมดุสิตธานี กรุงเทพฯ ใน พ.ศ. 2556
มาลีกรุ๊ป

| --- | --- |

ประเภท: อาหารและเครื่องดื่ม
การซื้อขาย: SET:MALEE
อุตสาหกรรม: เกษตรและอุตสาหกรรมอาหาร
รูปแบบ: บริษัทมหาชน
ก่อตั้ง: 2 กุมภาพันธ์ พ.ศ. 2521 (ในชื่อ บริษัท โรงงานมาลีสามพราน จำกัด) จดทะเบียนแปลงสภาพเป็นบริษัทมหาชนจำกัด 17 กันยายน พ.ศ. 2535 (ในชื่อ บริษัท โรงงานมาลีสามพราน จำกัด (มหาชน)) 15 พฤษภาคม พ.ศ. 2541 เปลี่ยนชื่อบริษัทใหม่ (ในชื่อ บริษัท มาลีสามพราน จำกัด (มหาชน)) 28 เมษายน พ.ศ. 2559 เปลี่ยนชื่อบริษัทใหม่ รอบที่ 3 (ในชื่อ บริษัท มาลีกรุ๊ป จำกัด (มหาชน)) จนถึงปัจจุบัน
สำนักงานใหญ่: อาคารเอบิโก้ ชั้น 2-4, 401/1 ถนนพหลโยธิน ตำบลคูคต อำเภอลำลูกกา ปทุมธานี
ผลิตภัณฑ์: น้ำผลไม้ ผลไม้กระป๋อง นมพาสเจอร์ไรส์
เว็บไซต์: www.malee.co.th
บริษัท มาลีกรุ๊ป จำกัด (มหาชน) (อังกฤษ: MALEE GROUP PUBLIC COMPANY LIMITED ชื่อย่อ:MALEE) ก่อตั้งเมื่อปี 2507 เริ่มจากการเป็นบริษัทครอบครัว และได้จดทะเบียนก่อตั้งเป็นบริษัท โรงงานมาลีสามพราน จำกัด เมื่อวันที่ 2 กุมภาพันธ์  2521 เพื่อดำเนินธุรกิจเป็นผู้ผลิตและจำหน่ายทั้งอาหารกระป๋องและผลไม้กระป๋อง ต่อมาในวันที่ 17 กันยายน พ.ศ. 2535 บริษัทฯ ได้จดทะเบียนแปลงสภาพเป็นบริษัทมหาชนจำกัด ใช้ชื่อว่า บริษัท โรงงานมาลีสามพราน จำกัด (มหาชน) ทะเบียนเลขที่ บมจ.40 ต่อมาในวันที่ 15 พฤษภาคม พ.ศ. 2541 ได้เปลี่ยนชื่อบริษัทใหม่เป็น บริษัท มาลีสามพราน จำกัด (มหาชน) และเพื่อให้รองรับการเติบโตทางธุรกิจต่อสภาวะเศรษฐกิจของประเทศไทย ในวันที่ 28 เมษายน พ.ศ. 2559 ได้เปลี่ยนชื่อบริษัทใหม่เป็น บริษัท มาลีกรุ๊ป จำกัด (มหาชน) ทะเบียนเลขที่ใหม่ 010753500079
ประวัติ

กิจการของบริษัทฯ เริ่มจากอุตสาหกรรมในครอบครัวเมื่อประมาณปี 2507 และได้จดทะเบียนก่อตั้งบริษัท โรงงานมาลีสามพราน จำกัด เมื่อวันที่ 2 กุมภาพันธ์  2521 เพื่อดำเนินธุรกิจเป็นผู้ผลิตและจำหน่ายทั้งอาหารกระป๋องและผลไม้กระป๋อง ต่อมากิจการได้เจริญเติบโตขึ้น จึงได้ทำการขยายกำลังการผลิตโดยสร้างโรงงานขึ้นบนพื้นที่ 30 ไร่ ที่อำเภอสามพราน จังหวัดนครปฐมเมื่อปี 2524 และบริษัทฯ นำหุ้นเข้าจดทะเบียนในตลาดหลักทรัพย์แห่งประเทศไทย เมื่อวันที่ 13 มีนาคม 2535 ต่อมาเมื่อเดือนเมษายน 2538 ได้มีการเปลี่ยนแปลงกลุ่มผู้ถือหุ้นโดยบริษัท เอบิโก้ โฮลดิ้งส์ จำกัด (มหาชน) ได้เข้าซื้อหุ้นจากผู้ถือหุ้นเดิม และได้เปลี่ยนชื่อเป็น บริษัท มาลีสามพราน จำกัด (มหาชน) เมื่อวันที่ 15 พฤษภาคม 2541 และได้มีการเพิ่มทุนเมื่อวันที่ 9 ธันวาคม 2541 เพื่อรองรับธุรกิจที่ขยายตัวอย่างต่อเนื่อง
บริษัท มาลีกรุ๊ป จำกัด (มหาชน) เป็นบริษัทำในกลุ่มผู้ผลิตอาหารและเครื่องดื่ม โดยมีสินค้าหลัก คือ ผลไม้กระป๋อง น้ำผลไม้ และน้ำผักผลไม้ภายใต้เครื่องหมายการค้า "มาลี" ซึ่งเป็นที่เชื่อถือและรู้จักอย่างกว้างขวางทั้งในประเทศและต่างประเทศ
การประกอบธุรกิจ

บริษัท มาลีกรุ๊ป จำกัด (มหาชน) เป็นผู้ผลิตผลไม้กระป๋อง น้ำผลไม้และเครื่องดื่ม จำหน่ายทั้งตลาดในประเทศและต่างประเทศ โดยมีสัดส่วนของธุรกิจส่งออกประมาณ 15% และธุรกิจขายภายในประเทศประมาณ 85% ซึ่งสามารถจำแนกธุรกิจหลักออกเป็น 2 ธุรกิจ คือ
ธุรกิจแปรรูปผลไม้ เช่น ผลไม้ฤดูกาลบรรจุกระป๋อง (เงาะ ลิ้นจี่ ลำไย สับปะรด ลูกตาล มะม่วง เป็นต้น)  สับปะรดและผลไม้รวมบรรจุกระป๋อง น้ำสับปะรดเข้มข้น ข้าวโพดหวานบรรจุกระป๋อง
ธุรกิจเครื่องดื่ม เช่น น้ำผลไม้ น้ำผักผลไม้  บรรจุในกล่องยูเอชที พาสเจอร์ไรส์ และ ขวดพลาสติก PET ชา กาแฟและน้ำดื่มบรรจุในกระป๋อง กล่อง และขวดพลาสติก PET ภายใต้เครื่องหมายการค้า “มาลี” และเครื่องหมายการค้าลูกค้า ตลอดจนเป็นตัวแทนจำหน่ายนมสด ยูเอชทีและพาสเจอร์ไรส์ภายใต้เครื่องหมายการค้า “ฟาร์มโชคชัย”
การประกอบธุรกิจของแต่ละสายผลิตภัณฑ์
ผลิตภัณฑ์หลักของบริษัทฯ แบ่งเป็นดังนี้
(1) ผลิตภัณฑ์ผลไม้กระป๋อง
(2) น้ำผลไม้ และน้ำผักผลไม้ยูเอชที และพาสเจอร์ไรส์
(3) เครื่องดื่มธัญญพืช
(4) นมสดยูเอชที และพาสเจอร์ไรส์
(5) สับปะรดกระป๋อง
(6) น้ำสับปะรดเข้มข้น
(7) ข้าวโพดหวานบรรจุกระป๋อง
(8) ผลิตภัณฑ์เครื่องดื่ม
ผู้ถือหุ้นรายใหญ่

ข้อมูล ณ วันที่ 10 เมษายน 2556
| 0 | 1 | 2 | 3 |
| --- | --- | --- | --- |
| ลำดับที่ | รายชื่อผู้ถือหุ้น | จำนวนหุ้นสามัญ | สัดส่วนการถือหุ้น |
| 1 | บริษัท เอบิโก้ โฮลดิ้งส์ จำกัด (มหาชน) | 17,840,700 | 25.49% |
| 2 | นาง กมลฉัตร จึงรุ่งเรืองกิจ | 11,863,900 | 16.95% |
| 3 | บริษัท ไทยเอ็นวีดีอาร์ จำกัด | 7,492,490 | 10.70% |
| 4 | นาย พิชัย จิราธิวัฒน์ | 6,499,000 | 9.28% |
| 5 | HSBC (SINGAPORE) NOMINEES PTE LTD | 2,462,678 | 3.52% |
สถาบันพระปกเกล้า

สถาบันพระปกเกล้า (อังกฤษ: King Prajadhipok's Institute) เป็นนิติบุคคลอยู่ในกำกับดูแลของประธานรัฐสภา โดยมีสภาสถาบันพระปกเกล้าเป็นองค์กรบริหารสูงสุด ดำเนินงานเกี่ยวข้องกับงานด้านวิชาการ ซึ่งจะครอบคลุมถึงเรื่องของการวิจัย การจัดการศึกษา อบรม และเผยแพร่ให้ความรู้และข้อมูลข่าวสารเกี่ยวกับการพัฒนาประชาธิปไตย และการเมืองการปกครอง รวมทั้งให้บริการคำแนะนำปรึกษาด้านการบริหารปกครองบ้านเมืองที่ดี ทั้งในระดับชาติและท้องถิ่น นอกจากนี้ ยังรับผิดชอบงานเกี่ยวกับพิพิธภัณฑ์พระบาทสมเด็จพระปกเกล้าเจ้าอยู่หัว ทั้งนี้ โดยประสานความร่วมมือกับหน่วยงานในประเทศและระหว่างประเทศ เพื่อให้เกิดการพัฒนาประชาธิปไตยอย่างยั่งยืน
วัตถุประสงค์

ศึกษาและวิเคราะห์ทางวิชาการต่างๆ เพื่อเป็นแนวทาง ในการพัฒนาประชาธิปไตยอย่างเป็นระบบ
ประสานงานกับหน่วยงานอื่นๆ ด้านนโยบายเพื่อการพัฒนา ประชาธิปไตย
วิจัยและสนับสนุนการวิจัยเพื่อการพัฒนาประชาธิปไตย
เผยแพร่และสนับสนุนการเผยแพร่ประชาธิปไตยตามรัฐธรรมนูญแห่งราชอาณาจักรไทย
จัดและสนับสนุนการศึกษาอบรมบุคลากรจากภาครัฐ ภาคเอกชน และประชาชนเกี่ยวกับการเมือง การปกครอง และการเศรษฐกิจและสังคมในระบอบประชาธิปไตย
บริการข้อมูลข่าวสารเกี่ยวกับความรู้และผลงานวิจัย และวิชาการทางการเมืองการปกครองในระบอบประชาธิปไตย
ส่งเสริมความร่วมมือกับองค์การในประเทศและต่างประเทศ ในกิจการเกี่ยวกับการพัฒนาประชาธิปไตย
ส่งเสริมงานวิชาการของรัฐสภา
บริหารกองทุนตามพระราชบัญญัตินี้
กระทำการอื่นใดตามที่กฎหมายกำหนดให้เป็นหน้าที่ของสถาบัน หรือตามที่สภาสถาบันกำหนด
รายชื่อประธานสภาสถาบันพระปกเกล้า

| ลำดับ (สมัย) | รูป | รายชื่อ | เริ่มวาระ | สิ้นสุดวาระ | สังกัด | สังกัด | หมายเหตุ |
| --- | --- | --- | --- | --- | --- | --- | --- |
| 1 (1) |  | วันมูหะมัดนอร์ มะทา | 24 พฤศจิกายน 2539 | 27 มิถุนายน 2543 | พรรคความหวังใหม่ |  |  |
| 2 |  | พิชัย รัตตกุล | 30 มิถุนายน 2543  | 9 พฤศจิกายน 2543 | พรรคประชาธิปัตย์ |  |  |
| 3 |  | อุทัย พิมพ์ใจชน | 6 กุมภาพันธ์ 2544 | 5 มกราคม 2548 | พรรคไทยรักไทย |  |  |
| 4 |  | โภคิน พลกุล | 8 มีนาคม 2548 | 24 กุมภาพันธ์ 2549 | พรรคไทยรักไทย |  |  |
| 5 |  | มีชัย ฤชุพันธุ์ | 25 ตุลาคม 2549 | 24 มกราคม 2551 | อิสระ |  |  |
| 6 |  | ยงยุทธ ติยะไพรัช | 24 มกราคม 2551 | 30 เมษายน 2551 | พรรคพลังประชาชน |  |  |
| 7 |  | ชัย ชิดชอบ | 15 พฤษภาคม 2551 | 10 พฤษภาคม 2554 | พรรคภูมิใจไทย |  |  |
| 8 |  | สมศักดิ์ เกียรติสุรนนท์ | 2 สิงหาคม 2554 | 9 ธันวาคม 2556 | พรรคเพื่อไทย |  |  |
| 9 |  | พรเพชร วิชิตชลชัย | 17 สิงหาคม 2557 | 21 พฤษภาคม 2562 | อิสระ |  |  |
| 10  |  | ชวน หลีกภัย | 28 พฤษภาคม 2562 | 20 มีนาคม 2566 | พรรคประชาธิปัตย์ |  |  |
| 1  (2) |  | วันมูหะมัดนอร์ มะทา | 5 กรกฎาคม 2566 | ปัจจุบัน | พรรคประชาชาติ |  |  |
↑  ลาออกจากตำแหน่งเมื่อวันที่ 30 เมษายน 2551 หลังจากหยุดการปฏิบัติหน้าที่ตั้งแต่วันที่ 19 กุมภาพันธ์ 2551 เมื่อศาลฎีการับคำฟ้องจาก กกต. กรณีทุจริตเลือกตั้ง 23 ธ.ค. 50
↑  ก่อนหน้านั้นสังกัดพรรคพลังประชาชน ในระหว่างการเป็นประธานสภาผู้แทนราษฎรช่วงระหว่างวันที่ 15 พฤษภาคม - 2 ธันวาคม 2551 ซึ่งเป็นพรรคแกนนำจัดตั้งรัฐบาลหลังจากการเลือกตั้งวันที่ 23 ธันวาคม 2550 แต่ถูกศาลรัฐธรรมนูญวินิจฉัยให้ยุบพรรคจึงต้องย้ายพรรคสังกัด โดยนายชัย ชิดชอบ ในนามกลุ่มเพื่อนเนวินจึงย้ายเข้าสังกัดพรรคภูมิใจไทย ซึ่งเป็นพรรคร่วมรัฐบาลในรัฐบาลนายอภิสิทธิ์ เวชชาชีวะ
รายชื่อเลขาธิการสถาบันพระปกเกล้า

| ลำดับ (สมัย) | รูป | รายชื่อ | เริ่มวาระ | สิ้นสุดวาระ | หมายเหตุ |
| --- | --- | --- | --- | --- | --- |
| 1 (1) |  | บวรศักดิ์ อุวรรณโณ | 5 มกราคม 2542 | 4 มกราคม 2546 |  |
| 2 |  | นรนิติ เศรษฐบุตร | 5 กุมภาพันธ์ 2546 | 15 พฤศจิกายน 2549 |  |
| 1 (2) |  | บวรศักดิ์ อุวรรณโณ | 22 ธันวาคม 2549 | 21 ธันวาคม 2553 |  |
| 1 (3) |  | บวรศักดิ์ อุวรรณโณ | 22 ธันวาคม 2553 | 21 ธันวาคม 2557 |  |
| 3 |  | วุฒิสาร ตันไชย | 22 ธันวาคม 2557 | 21 ธันวาคม 2565 |  |
| 4 |  | วิทวัส ชัยภาคภูมิ | 22 ธันวาคม 2565 | ปัจจุบัน |  |
แหล่งข้อมูลอื่น

สถาบันพระปกเกล้า
นางสาวไม่จำกัดนามสกุล

| นางสาวไม่จำกัดนามสกุล |
| --- | --- |
กำกับโดย: ฉัตรแก้ว สุศิวะ
แสดงนำ: ดาวิกา โฮร์เน่ ฉันทวิชช์ ธนะเสวี พิชญะ นิธิไพศาลกุล ณัฏฐ์ เทพหัสดิน ณ อยุธยา อัครัฐ นิมิตรชัย ศักดิ์สิทธิ์ เวชสุภาพร ศรัณย์ นราประเสริฐกุล
ประเทศแหล่งกำเนิด: ไทย
ภาษาต้นฉบับ: ไทย
จำนวนตอน: 28 ตอน
การผลิต
ความยาวตอน: 50 นาที
ออกอากาศ
สถานีโทรทัศน์: ช่องวัน 31
ออกอากาศ: 11 ธันวาคม 2561 (2561-12-11) – 11 กุมภาพันธ์ 2562 (2562-02-11)
นางสาวไม่จำกัดนามสกุล เป็นละครโทรทัศน์ไทยแนวสุขนาฏกรรมจินตนิยม ถูกนำมาสร้างเป็นละครโทรทัศน์เป็นครั้งที่ 2 โดยครั้งแรกถูกสร้างในปี พ.ศ. 2540 นำแสดงโดยมาช่า วัฒนพานิช และจิรายุส วรรธนะสิน ออกอากาศทางช่อง 5 ทุกวันจันทร์ถึงพฤหัสบดี เวลา 18.45 น. ตั้งแต่วันที่ 21 กุมภาพันธ์ ถึงวันที่ 20 เมษายน พ.ศ. 2540 ส่วนฉบับปี พ.ศ. 2561 กำกับโดยฉัตรแก้ว สุศิวะ นำแสดงโดยดาวิกา โฮร์เน่, ฉันทวิชช์ ธนะเสวี, พิชญะ นิธิไพศาลกุล, ณัฏฐ์ เทพหัสดิน ณ อยุธยา, อัครัฐ นิมิตรชัย, ศักดิ์สิทธิ์ เวชสุภาพร และศรัณย์ นราประเสริฐกุล ออกอากาศทางช่องวัน 31 ทุกวันจันทร์ถึงพฤหัสบดี เวลา 20.10 น. ตั้งแต่วันที่ 11 ธันวาคม พ.ศ. 2561 ถึง 11 กุมภาพันธ์ พ.ศ. 2562
เรื่องย่อ

เรียมตัดสินใจที่จะอยู่เป็นโสดเนื่องจากอกหักอยู่บ่อยครั้ง จนกระทั่งวันหนึ่งเรียมตรวจพบช็อกโกแลตซีสต์ในมดลูก และวิธีเดียวที่จะรักษาได้คือการมีลูก เหตุการณ์นี้ทำให้เรียมต้องไปหาชายหนุ่มที่เพียบพร้อมมาแต่งงานโดยเร็วที่สุด
นักแสดงและตัวละคร

| นักแสดงหลัก> ตัวละคร | นักแสดงหลัก> นักแสดง |
| --- | --- |
เรียม: ดาวิกา โฮร์เน่
องศา: ฉันทวิชช์ ธนะเสวี
ปกรณ์: พิชญะ นิธิไพศาลกุล
พีท: ศักดิ์สิทธิ์ เวชสุภาพร
ราชันย์: ณัฏฐ์ เทพหัสดิน ณ อยุธยา
ทวีป: อัครัฐ นิมิตรชัย
อานนท์: ศรัณย์ นราประเสริฐกุล
นักแสดงสมทบ
มาลิน: จินตนัดดา ลัมะกานนท์ (แป้งโกะ)
นกหวีด: กันติชา ชุมมะ
กุ๊กไก่: ศรุชา เพชรโรจน์
วิมล: เพ็ญพักตร์ ศิริกุล
เต้ย: ธงชัย ทองกันทม
โอ่ง: กลศ อัทธเสรี
พิกุล: วิชุดา พินดั้ม
แนน: อิน บูโดกัน
-: พัฒน์ชนก เอี่ยมสะอาด
ลิลลี่: นฤภรกมล ฉายแสง
นักแสดงรับเชิญ
หมอวิภา: ปวีณ์นุช แพ่งนคร
ปอ (เพื่อนมาลิน): อนิส สุวิทย์
ภู: ชิตณรงค์ วิเศษสมภาคย์
: ติณณภพ ผดุงธรรม
ทิพย์: กิตติพงษ์ ปลื้มปรีดาพร
อุลตร้าแมนกิงกะ S

อุลตร้าแมนกิงกะ S (ญี่ปุ่น: ウルトラマンギンガ S; โรมาจิ: Urutoraman Ginga Esu) เป็นละครโทรทัศน์ชุดโทคุซัทสึของซีรีส์อุลตร้าแมน ผลิตโดยสึบุรายะ โปรดักชั่น ออกอากาศครั้งแรกเมื่อวันที่ 15 กรกฎาคม ค.ศ. 2014 ถึงวันที่ 23 ธันวาคม ปีเดียวกัน เป็นละครโทรทัศน์ชุดที่อยู่ส่วนหนึ่งของรายการ ชิน อุลตร้าแมนเรทสึเด็น มีจำนวนตอนทั้งหมด 16 ตอน
รายชื่อตอน

| ตอนที่ | ชื่อตอน |  ออกอากาศ |  ออกอากาศ  เวิร์คพอยท์ |
| --- | --- | --- | --- |

| 1 | "พลังในการเบิกทาง"   (切り拓く力)  | 15 กรกฎาคม 2014 | 25 ตุลาคม 2015 |
| 2 | "กิงกะ ปะทะ วิกตอรี่"   (ギンガ対ビクトリー)  | 22 กรกฎาคม 2014 | 1 พฤศจิกายน 2015 |
| 3 | "นักรบผู้โดดเดี่ยว"   (孤高の戦士)  | 29 กรกฎาคม 2014 | 8 พฤศจิกายน 2015 |
| 4 | "ความหมายของความแข็งแกร่ง"   (強さの意味)  | 5 สิงหาคม 2014 | 15 พฤศจิกายน 2015 |
| 5 | "เพื่อนกับปีศาจ"   (仲間と悪魔)  | 12 สิงหาคม 2014 | 22 พฤศจิกายน 2015 |
| 6 | "อดีตที่ถูกลืม"   (忘れ去られた過去)  | 19 สิงหาคม 2014 | 29 พฤศจิกายน 2015 |
| 7 | "ขับเคลื่อน! ปฏิบัติการแม็กเน่เวฟ"   (発動!マグネウェーブ作戦)  | 26 สิงหาคม 2014 | 6 ธันวาคม 2015 |
| 8 | "เสี่ยงตายในรุ่งอรุณ"   (朝焼けの死闘)  | 2 กันยายน 2014 | 13 ธันวาคม 2015 |
| 9 | "ชีวิตที่ได้กลับคืนมา"   (取り戻す命)  | 4 พฤศจิกายน 2014 | 20 ธันวาคม 2015 |
| 10 | "ดาบศักดิ์สิทธิ์ที่ช่วยชี้นำทางไปสู่อนาคต"   (未来への聖剣)  | 11 พฤศจิกายน 2014 | 27 ธันวาคม 2015 |
| 11 | "น้ำตาของกัง Q"   (ガンQの涙)  | 18 พฤศจิกายน 2014 | 3 มกราคม 2016 |
| 12 | "เพื่อให้ได้พบกับเธอ"   (君に会うために)  | 25 พฤศจิกายน 2014 | 10 มกราคม 2016 |
| 13 | "UPG แตกทีม!"   (分裂!UPG)  | 2 ธันวาคม 2014 | 17 มกราคม 2016 |
| 14 | "การคืนชีพของลูกิเอล"   (復活のルギエル)  | 9 ธันวาคม 2014 | 24 มกราคม 2016 |
| 15 | "การผจญภัยที่ชื่อว่าชีวิต"   (命という名の冒険)  | 16 ธันวาคม 2014 | 31 มกราคม 2016 |
| 16 | "การต่อสู้ที่เดิมพันด้วยวันพรุ่งนี้"   (明日を懸けた戦い)  | 23 ธันวาคม 2014 | 7 กุมภาพันธ์ 2016 |
การออกอากาศ

อุลตร้าแมนกิงกะ S ออกอากาศทุกวันอังคารเวลา 18:00 - 18:30 น. ในรายการชิน อุลตร้าแมนเรทสึเดน ทางสถานีโทรทัศน์ทีวีโตเกียวในประเทศญี่ปุ่น เมื่อปี ค.ศ. 2014 โดยถูกแบ่งเป็นสองช่วงคือ ครึ่งแรก ออกอากาศเมื่อวันที่ 15 กรกฎาคม ถึงวันที่ 2 กันยายน และครึ่งหลังออกอากาศเมื่อวันที่ 4 พฤศจิกายน ถึง 23 ธันวาคม
ในส่วนประเทศไทยเดกซ์ เป็นผู้ถือลิขสิทธิ์ในการผลิตในรูปแบบวีซีดีและสตรีมมิ่งผ่านทางแอปพลิเคชัน Flixer และ ได้ออกอากาศทางสถานีโทรทัศน์ดิจิตอลช่องเวิร์คพอยท์ ทุกวันอาทิตย์เวลา 8:00 - 8:30 น. ฉายครั้งแรกเมื่อวันที่ 25 ตุลาคม พ.ศ. 2558 ต่อเนื่องจากอุลตร้าแมนกิงกะ
ข้อมูลลิงก์

"ウルトラマンギンガS 公式インフォメーション". สืบค้นเมื่อ 2017-03-05.
ウルトラマンギンガS おもちゃ情報 バンダイ公式サイト - バンダイによる玩具情報サイト
新ウルトラマン列伝オフィシャルブログ『ウルトラマン"ブログ"列伝』 เก็บถาวร 2011-08-12 ที่ เวย์แบ็กแมชชีน - 円谷プロによる広報ブログ
「ウルトラマンギンガS」×「日産リーフ」「e-NV200」 เก็บถาวร 2014-07-17 ที่ เวย์แบ็กแมชชีน - 日産自動車の特設サイト
Ultraman Official ที่เอกซ์ (ทวิตเตอร์)
รางวัลเกียรติยศจักรดาว

| รางวัลเกียรติยศจักรดาว |
| --- | --- |
เครื่องหมายจักรดาว
รางวัลสำหรับ: เชิดชูและยกย่องศิษย์เก่าโรงเรียนเตรียมทหาร
วันที่: วันสถาปนาโรงเรียนเตรียมทหาร
ที่ตั้ง: โรงเรียนเตรียมทหาร จังหวัดนครนายก
ประเทศ:  ไทย
จัดโดย: โรงเรียนเตรียมทหาร  มูลนิธิศิษย์เก่าโรงเรียนเตรียมทหาร
รางวัลเกียรติยศจักรดาว เป็นรางวัลเชิดชูและยกย่องศิษย์เก่าโรงเรียนเตรียมทหารที่มีความรู้ ความสามารถ โดยมูลนิธิศิษย์เก่าโรงเรียนเตรียมทหาร และทำพิธีมอบรางวัลในวันสถาปนาโรงเรียนเตรียมทหาร ได้แก่ 1. "รางวัลจักรดาวสดุดี" มอบให้แก่ผู้เสียชีวิตจากการปฏิบัติหน้าที่ 2. รางวัลศิษย์เก่าดีเด่นเกียรติยศจักรดาว ประเภทตัวแทนนักเรียนเตรียมทหารรุ่นต่าง ๆ และ 3. รางวัลเกียรติยศจักรดาวประเภทผู้ดำรงตำแหน่ง โดยพิจารณาเฉพาะผู้ดำรงตำแหน่งสูงสุดในฝ่ายข้าราชการพลเรือน เช่น ปลัดกระทรวง หรือเลขาธิการสภาความมั่นคง โดยรางวัลประเภทที่ 2 และ 3 นั้นต้องมีการเสนอชื่อผู้สมควรได้รับรางวัล และผ่านการพิจารณาของคณะอนุกรรมการสรรหาศิษย์เก่าดีเด่นก่อน
ทั้งนี้ เดิมตามระเบียบมูลนิธิศิษย์เก่าโรงเรียนเตรียมทหาร รางวัลเกียรติยศจักรดาว ประเภทที่ 3 จะมอบให้แก่ผู้ดำรงตำแหน่งนายกรัฐมนตรีหรือรัฐมนตรี ต่อมาในปี 2564 ได้มีการเปลี่ยนแปลงระเบียบดังกล่าว โดยไม่นับรวมข้าราชการการเมือง อันได้แก่ นายกรัฐมนตรีและรัฐมนตรี คงเหลือเฉพาะผู้ดำรงตำแหน่งสูงสุดของข้าราชการพลเรือนเท่านั้น
ลักษณะรางวัล

รางวัลเกียรติยศจักรดาว เป็นถ้วยรางวัลประกอบด้วยเครื่องหมายจักรดาว ได้แก่ คบเพลิง หมายถึงการศึกษาและความรุ่งโรจน์ ช่อชัยพฤกษ์ หมายถึงเครื่องหมายชั้นยศนายพลของกองทัพบกและตำรวจ จักรเวียนซ้าย หมายถึง เครื่องหมายชั้นยศนายพลของกองทัพเรือ ดาวห้าแฉก หมายถึงเครื่องหมายชั้นยศนายพลของกองทัพอากาศ ซึ่งเป็นสัญลักษณ์ประจำโรงเรียนเตรียมทหาร
นอกจากนี้ ผู้ได้รับรางวัลเกียรติยศจักรดาว ยังมีสิทธิประดับเครื่องหมายเชิดชูเกียรติ “เกียรติยศจักรดาว” ซึ่งมีลักษณะเป็นคันชีพใช้ประดับกับเครื่องแบบได้ทุกประเภท ยกเว้นเครื่องแบบฝึกและเครื่องแบบสนาม ตามระเบียบกองบัญชาการกองทัพไทย ว่าด้วยการประดับเครื่องหมายเชิดชูเกียรติ “เกียรติยศจักรดาว” พ.ศ. 2557
การถอดถอนรางวัล

เมื่อปี พ.ศ. 2562 คณะกรรมการศิษย์เก่าโรงเรียนเตรียมทหารได้พิจารณาถอดถอนทักษิณ ชินวัตร ศิษย์เก่าเตรียมทหารรุ่นที่ 10 (ตท.10) ซึ่งเคยได้รับรางวัลเกียรติยศจักรดาว พ.ศ. 2534 สาขาพัฒนาเศรษฐกิจ ออกจากศิษย์เก่าดีเด่นและเรียกคืนรางวัลเกียรติยศจักรดาว เนื่องจากศาลฎีกาแผนกคดีอาญาของผู้ดำรงตำแหน่งทางการเมือง ได้มีคำพิพากษาเมื่อ 21 ตุลาคม 2551 ว่า พ.ต.ท.ทักษิณ ชินวัตร มีความผิดตาม พระราชบัญญัติประกอบรัฐธรรมนูญว่าด้วยการป้องกันและปราบปรามการทุจริต พ.ศ. 2542 โดยพิจารณาให้ลงโทษจำคุก 2 ปี และสำนักงานตำรวจแห่งชาติมีมติให้ถอดยศตำรวจ เมื่อวันที่ 5 กันยายน พ.ศ. 2558  เมื่อศิษย์เก่าดีเด่นรางวัลจักรดาวจะต้องเป็นผู้มีความประพฤติดีมีคุณธรรมทั้งในหน้าที่การงาน และความประพฤติส่วนตัว ต้องไม่มีประวัติเสื่อมเสียในสังคม ทั้งเป็นผู้ที่ต้องปฏิบัติงานด้วยความซื่อสัตย์สุจริตและเสียสละอุทิศตน เพื่องานในหน้าที่ราชการหรืองานสังคม จนเป็นที่ประจักษ์แก่บุคคลทั่วไป คณะกรรมการศิษย์เก่าโรงเรียนเตรียมทหารมีมติให้คืนรางวัลเกียรติยศจักรดาวด้วยเสียงเป็นเอกฉันท์ ซึ่งในการลงมติดังกล่าวมี พ.อ.สราวุธ ชินวัตร ร่วมเป็นกรรมการในการพิจารณาด้วย
นอกจากนี้ ยังปรากฏกรณีของ ร.อ.ธรรมนัส พรหมเผ่า นักเรียนเตรียมทหารรุ่น 25 (ตท.25) ซึ่งมีรายงานข่าวว่ามีรายชื่อที่จะได้รับรางวัลเกียรติยศจักรดาว เนื่องจากดำรงตำแหน่งรัฐมนตรี แต่รายชื่อถูกตีตกไปเนื่องจากอยู่ระหว่างการอภิปรายไม่ไว้วางใจ และต่อมามูลนิธิศิษย์เก่าโรงเรียนเตรียมทหารได้มีการแก้ไขระเบียบ ซึ่งไม่นับรวมข้าราชการการเมืองเป็นคุณสมบัติของผู้มีสิทธิได้รับการเสนอชื่อรับรางวัลแล้ว และมิได้มีการเสนอชื่อเพื่อรับรางวัลในฐานะตัวแทนนักเรียนเตรียมทหารรุ่น 25 แต่อย่างใด
รายชื่อผู้ได้รับรางวัลเกียรติยศจักรดาว

ผู้ได้เคยได้รับรางวัลเกียรติยศจักรดาว เช่น
พล.อ.สุรยุทธ์ จุลานนท์ (ตท.1) เกียรติยศจักรดาว ปี 2535
นายประวิทย์ มาลีนนท์ (ตท.7) เกียรติยศจักรดาว ปี 2535
พล.อ.โกวิท วัฒนะ (ตท.6) เกียรติยศจักรดาว ปี 2538
พล.อ.ประวิตร วงษ์สุวรรณ (ตท.6) เกียรติยศจักรดาว ปี 2540
พล.อ.ประยุทธ์ จันทร์โอชา (ตท.12) เกียรติยศจักรดาว ปี 2549
รายชื่อผู้ได้รับรางวัลจักรดาวสดุดี

ดูเพิ่ม: รายชื่อผู้ได้รับรางวัลจักรดาวสดุดี
ผู้ได้เคยได้รับรางวัลดาวสดุดี (ยศที่ได้รับปูนบำเหน็จหลังเสียชีวิต) เช่น
พ.ต.อ. ธรณิศ ศรีสุข (ตท.38) จักรดาวสดุดี ปี 2552
พ.ต.ต. กฤตติกุล บุญลือ (ตท.44) จักรดาวสดุดี ปี 2552
พ.ต.ต. เอก สุขิโต (ตท.45) จักรดาวสดุดี ปี 2553
น.อ. ชัยสิทธิ์ เตชะสว่างวงศ์ (ตท.45) จักรดาวสดุดี ปี 2557
ทักษิณ ชินวัตร (ตท.10) เกียรติยศจักรดาว ปี 2534 (ถูกถอดรางวัล พ.ศ. 2562)
เรือประจัญบานชั้นยามาโตะ
การออกแบบ

การวางแผนสร้างชั้นเรือประจัญบานใหม่ได้เริ่มต้นขึ้นหลังจากญี่ปุ่นได้ออกจากสันนิบาตชาติและประกาศยกเลิกสนธิสัญญานาวิกวอชิงตันและสัญญารัฐนาวีกรุงลอนดอน จากปี ค.ศ. 1934 ถึง 1936 แบบเรือขั้นต้น 24 แบบก็เสร็จสิ้น แบบขั้นต้นนี้แตกต่างกันอย่างมากในเรื่องอาวุธยุทโธปกรณ์ การขับเคลื่อน ระยะทำการ และเกราะ หมู่ปืนหลักมีขนาดอยู่ระหว่าง 460 มม. (18.1 นิ้ว) และ 410 มม. (16 นิ้ว) ขณะที่อาวุธรองประกอบด้วยปืนที่ขนาดต่างกันไม่ว่าเป็น 155 มม. (6.1 นิ้ว) 127 มม. (5.0 นิ้ว) และ 25 มม. (0.98 นิ้ว) การขับเคลื่อนส่วนมากออกแบบให้เป็นเครื่องยนต์ลูกผสมระหว่างเครื่องยนต์ดีเซลและกังหันไอน้ำ มีหนึ่งแบบใช้เครื่องยนต์ดีเซลเพียงอย่างเดียวและที่เหลือใช้กังหันไอน้ำเพียงอย่างเดียว ระยะทำการที่ความเร็ว 18 นอต (33 กม./ชม.) ต่ำที่สุดคือ 6,000 ไมล์ทะเลในแบบ A-140-J2 ถึงสูงสุด 9,200 ไมล์ทะเลในแบบ A-140A และ A-140-B2 เกราะต่างกันไประหว่างสามารถป้องกันปืนใหญ่ 410 มม.ถึง 460 มม.
หลังจากการพิจารณาทบทวนก็ได้เลือก 2 แบบจาก 24 แบบคือแบบ A-140-F3 และ A-140-F4 ความแตกต่างที่สำคัญคือระยะทำการ (4,900 ไมล์ทะเลกับ 7,200 ไมล์ทะเลที่ความเร็ว 16 นอต) แบบทั้งถูกนำมาศึกษาในข้อมูลข้นต้นครั้งสุดท้ายซึ่งแล้วเสร็จในวันที่ 20 กรกฎาคม ค.ศ. 1936 มีการปรับปรุงแบบขั้นสุดท้ายในเดือนมีนาคม ค.ศ. 1937 โดยพลเรือตรี ฟุกุดะ เคนจิ (Fukuda Keiji)  มีระยะทำการ 7,200 ไมล์ทะเลจากการตัดสินใจครั้งสุดท้าย และยกเลิกเครื่องยนต์ลูกผสมดีเซลกับกังหันไอน้ำไปใช้แค่เพียงกังหันไอน้ำ การยกเลิกเครื่องยนต์ดีเซลจากแบบแปลนของเรือนั้นเนื่องมาจากปัญหากับเครื่องยนต์บนเรือพี่เลี้ยงเรือดำน้ำชั้น ไทเงอิ (Taigei)  ซึ่งเป็นเครื่องยนต์ที่คล้ายกันกับเครื่องยนต์ที่จะติดตั้งบนเรือประจัญบานชั้นใหม่ เครื่องยนต์นั้นต้องการ "การซ่อมแซมอย่างมากและการบำรุงรักษาบ่อยครั้ง" เพื่อให้เครื่องยนต์สามารถทำงานได้สาเหตุเกิดจาก "ข้อบกพร่องในการออกแบบขั้นพื้นฐาน" นอกจากนี้หากเครื่องยนต์เกิดเสียไม่สามารถซ่อมแซมได้ เกราะป้องกันหนา 200 มม.ที่ใช้ปกป้องพื้นที่บริเวณนี้จะกลายเป็นตัวขัดขวางในการที่จะเปลี่ยนเครื่องยนต์ใหม่แทนที่เครื่องเก่า
แบบสุดท้ายมีมาตรฐานระวางขับน้ำ 64,000 ตัน มีระวางขับน้ำเต็มที่ 69,988 ตัน ทำให้เป็นแบบชั้นเรือประจัญบานที่ใหญ่ที่สุดและเป็นเรือประจัญบานที่ใหญ่ที่สุดเท่าที่เคยมีการสร้างมา ปืนใหญ่หลักในแบบเป็นปืนขนาด 460 มม. 9 กระบอก แบ่งเป็น 3 ป้อม ป้อมละ 3 กระบอกซึ่งมีน้ำหนักมากกว่าเรือพิฆาตในยุคคริสต์ทศวรรษที่ 1930  แบบได้รับการอนุมัติอย่างรวดเร็วจากผู้บังคับบัญชาระดับสูงของกองทัพเรือจักรวรรดิญี่ปุ่น มีเสียงคัดค้านจำนวนมากจากนักบินของกองทัพเรือซึ่งต้องการให้สร้างเรือบรรทุกอากาศยานมากกว่าที่จะสร้างเรือประจัญบาน ในท้ายที่สุด เรือประจัญบานชั้นยะมะโตะมีแผนการจะสร้างทั้งสิ้น 5 ลำ